Braunschweig (Walanda: "Brunswijk"; Basa Sachsen Ngisor: "Brunswiek") iku kutha gedhé dhéwé kaloro ing Niedersachsen, sing ndunungi watara 250 ribu jiwa. Ing kutha iki akèh tinemu lembaga-lembaga panelitèn nasional, malah miturut survei anyar, laladan Braunschweig lan saubengé duwé pametu per kapita gedhé dhéwé ing Éropa ing babagan panelitèan. Universitas teknik tuwa dhéwé ing Jerman uga dumunung ing kutha iki lan Carl Friedrich Gauss uga lair ing kéné. Saliyané iku, ing tlatah iki uga ana indhustri automobil lan penunjangé. Bandung minangka salah siji kutha partner Braunschweig lan kerep nganakaké liron pamuda.